TSG 1899 Hoffenheim

TSG Hoffenheim is 'n Duitse sportvereniging uit die buurt Hoffenheim in Sinsheim, Baden-Württemberg. Naas sokker is daar ook 'n gimnastiek- en atletiekafdeling. 

 Geskiedenis 
Die klub is in 1899 gestig as Turnverein Hoffenheim. Na die samesmelting van die gimnastiek- en sokkerverenigings in 1945 het TSG Hoffenheim ontstaan. 

Die opmars van die klub het in 1990 begin, terwyl die klub nog in die A-Klasse ('n lae amateurdivisie) meegeding het, toe Dietmar Hopp, een van die grondleggers van die sagtewarereus SAP, by die klub betrokke geraak het. Hopp was in sy jeugjare by die klub betrokke en het as hoofborg op die toneel verskyn.

Na 'n reeks promosies in die Bezirks-, Landes- en Verbandsliga word die klub in die 2000/01-seisoen as debutant kampioen in die Oberliga Baden-Württemberg. Die klub het in 2007 na die 2. Bundesliga gepromoveer en na slegs een seisoen sensasioneel na die Bundesliga gepromoveer.

 Tuisveld 
Die klub het in 1999 die Dietmar Hopp-stadion met 'n kapasiteit van 5 000 in gebruik geneem. Die klub sal in 2009 sy intrek neem in die splinternuwe Rhein Neckararena, wat tans in aanbou is in Sinsheim en met 'n kapasiteit van 30 000 voldoen aan Bundesliga-standaarde. Intussen sal die klub die Carl Benz-stadion in Mannheim as tuisveld gebruik vir Bundesliga-wedstryde.

 Onlangse ligaposisionering 
 1990-91	(VII)	Kreisliga A			1ste
 1991-92	(VI)	Bezirksliga			1ste
 1992-93	(V)	Landesliga Noord-Baden
 1993-94	(V)	Landesliga Noord-Baden
 1994-95	(VI)	Landesliga Noord-Baden
 1995-96	(VI)	Landesliga Noord-Baden		1ste
 1996-97	(V)	Verbandsliga Noord-Baden		9de
 1997-98	(V)	Verbandsliga Noord-Baden		3de
 1998-99	(V)	Verbandsliga Noord-Baden		2de
 1999-00	(V)	Verbandsliga Noord-Baden		1ste 2000-01	(IV)	Oberliga Baden-Wurttemberg	1ste
 2001-02	(III)	Regionalliga Suid		13de
 2002-02	(III)	Regionalliga Suid		5de
 2003-04	(III)	Regionalliga Suid		5de
 2004-05	(III)	Regionalliga Suid		7de
 2005-06	(III)	Regionalliga Suid		4de
 2006-07	(III)	Regionalliga Suid		2de
 2007-08	(II)	2. Bundesliga		2de
 2008-09	(I)	1. Bundesliga

 Eksterne skakels 
 Amptelike klubblad
 Abseits Guide to German Soccer

Hoffenheim